wickkiey/tamil-wikipedia-chunked huggingface dataset:
# கலோரி

## உடலில் கனலி சேமிப்பு

உடலின் முக்கிய எரிபொருட்களாக மாவுச் சத்து, ஸ்டார்ச்சு, சர்க்கரை ஆகியன அமையும். ஒரு வேளைக்கு நம் உடலுக்குத் தேவைப்படும் கனலி அளவை விட அதிக அளவு எரிபொருளை நம் உடல் பெற நேர்ந்தால், உடல் தன் தேவைக்கானது போக மீதமுள்ள கனலிகளை சேமித்து வைத்துக் கொள்ளும். இவ்வாறு ஒவ்வொரு நாளும் சேமிக்கும் எரிபொருள் மூன்றில் ஒரு பங்கு மட்டுமேயாகும். மீதமுள்லவை கொழுப்பாக மாறிவிடும். எனவே, நாம் உட்கொள்ளும் உணவின் மூலம் பெறக்கூடிய கனலிகளின் அளவை சரியாகக் கணக்கிட்டு கவனித்துக் கொண்டால் உடலில் தேவையற்ற கொழுப்பு தேங்காமல் பார்த்துக் கொள்ளமுடியும். இதன் மூலம் கொழுப்புகளால் விளையும் தொல்லைகளோ உடல் உபாதைகளோ இல்லாமல் செம்மையாக உடலை வைத்துக்கொள்ள முடியும்.
# கலோரி

## உணவுப் பொருள்களில் உள்ள கனலி அளவு

- 1 கிராம் மாவுச்சத்து – 4 கனலிகள்
- 1 கிராம் புரதச்சத்து – 4 கனலிகள்
- 1 கிராம் கொழுப்புச் சத்து – 9 கனலிகள்
- 1 தேக்கரண்டி எண்ணெய் ( 5 மில்லி) : 45 கனலிகள்
- 1 மேசைகரண்டி எண்ணெய் (15 மில்லி : 135 கனலிகள்
- 1 தேக்கரண்டி வெண்ணெய் : 90 கனலிகள்
- 1 தேக்கரண்டி சர்க்கரை : 20 கனலிகள்
- 1 தம்ளர் (240 மில்லி) அரிசி : 700 கனலிகள்
- 100 கிராம் கிழங்கு, காரட், பீட்ரூட் : 100 கனலிகள்
- வாழைப்பழம் 1 பெரியது : 60 கனலிகள்
- மாம்பழம் 1 சிறியது : 100 கனலிகள்
- ஆப்பிள் 1 : 60 கனலிகள்
- நீர் நிறைந்த பழங்கள், காய்கறிகள் : 40 கனலிகள்
- கடின பழங்கள்,காய்கறிகள் : 60-100 கனலிகள்
- மற்ற காய்கறிகள் (கலோரி குறைவு) : 20-50 கனலிகள்
பொதுவாக காய்கறிகள், பழங்களின் கலோரி அளவு குறைவு.
- பால் 1 டம்ளர் (200 மில்லி) : 140 கனலிகள்
- ஆடை நீக்கிய பால் 1 டம்ளர் : 40 கனலிகள்
- முட்டை : 75 கனலிகள்
- மீன் உணவுகள் : 70-100 கனலிகள்
- கோழி இறைச்சி 100 கிராம் : 140 கனலிகள்
- கோழி இறைச்சியின் மற்ற பகுதிகள் 100 கிராம் : 200 கனலிகள்
- இறைச்சி 100 கிராம் : 300 கனலிகள்
- தேங்காய் (முழு பெரியது) : 400 கனலிகள்
- இட்லி 2 : 80 கனலிகள்
- தோசை (2ஸ்பூன் எண்ணெய்) : 140 கனலிகள்
- காபி : 140 கனலிகள்
- உப்புமா : 150 கனலிகள்
- பூரி (2) உருளை : 250 கனலிகள்
- பொங்கல் (நெய் இல்லாமல்) : 100 கனலிகள்
- பொங்கல் நெய்யுடன் : 190 கனலிகள்
- 2 சப்பாத்தி எண்ணெய் சேர்த்தது : 120 கனலிகள்
- 2 சப்பாத்தி எண்ணெயின்றி : 80 கனலிகள்
- 1 வடை :140 கனலிகள்
- ரொட்டி 1 துண்டு : 60 கனலிகள்
- பழக்கூட்டு (ஜாம்) : 30 கனலிகள்
- வெண்ணெய் : 100 கனலிகள்
- ஓட்மீல், கார்ன் பிளேக்ஸ் : 100-150 கனலிகள்
- தேங்காய் சட்னி : 30 கனலிகள்
- பரோட்டா 1 : 120 கனலிகள்
- ஒரு சாப்பாடு (சைவம்) : 500-600 கனலிகள்
- ஒரு சாப்பாடு (அசைவம்) : 800-1000 கனலிகள்
- தயிர் : 50 கனலிகள்
- 100 கிராம் இறைச்சி (எண்ணெயில் வறுத்தது) : 400 கனலிகள்
- 100 கிராம் இறைச்சி (எண்ணெயில் பொறித்தது): 600 கனலிகள்
- 100 கிராம் கோழி இறைச்சி – (எண்ணெயில் வறுத்தது) : 300 கனலிகள்
- 100 கிராம் கோழி இறைச்சி – (எண்ணெயில் பொறித்தது): 500 கனலிகள்
- 1 கொறிப்பு (பிஸ்கெட்) : 30 கனலிகள்
- 1 க்ரீம் பிஸ்கெட் : 50 கனலிகள்
- 10 பொரிப்புகள் : 100 கனலிகள்
- எண்ணெயில் வறுத்த பொருட்கள் எதுவாயினும் 30 கிராம் : 100 கனலிகள்
- பழக்கூழ்( ஐஸ்கிரீம்)(1 Scoop) : 250 -300 கனலிகள்
- இந்திய இனிப்பு வகைகள் : 200 கனலிகள்
- கேக்(டீகேக்) : 150 கனலிகள்
- கேக் (Icing கேக்) : 250 கனலிகள்
- பழச்சாறு சர்க்கரையுடன் : 150 கனலிகள்
- பழச்சாறுசர்க்கரையின்றி : 100 கனலிகள்
- 300 மில்லி பானங்கள் : 250 கனலிகள்  
- மணவை முஸ்தபா , இளையர் அறிவியல் களஞ்சியம், மணவை பதிப்பகம். 1995
- மரு. கோ இராமநாதன் 'இன்றைய மருத்துவம்' மருத்துவ விழிப்புணர்வு மாத இதழ் இணைய தள வெளியீடு.
# எசாயா (நூல்)

**எசாயா** (*Isaiah*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
# எசாயா (நூல்)

## பெயர்

**எசாயா** என்னும் நூல் மூல மொழியாகிய எபிரேயத்தில் יְשַׁעְיָהו (Yeshayahu) எனவும், கிரேக்கத்தில் Ἠσαΐας (Ēsaïās) எனவும், இலத்தீனில் Isaias எனவும் ஒலிக்கப்படும். எசாயா என்னும் இறைவாக்கினர் பெயரால் இந்நூல் அழைக்கப்படுகிறது. இந்நூலின் பழைய தமிழ் மொழிபெயர்ப்பு **இசையாஸ் ஆகமம்** அல்லது **ஏசாயா** என்னும் பெயர் கொண்டிருந்தது.  
எசாயா கி.மு. எட்டாம் நூற்றாண்டின் பிற்பகுதியில் எருசலேமில் வாழ்ந்தவர். அவர் சிறப்பான முறையில் இறைவனால் தேர்ந்தெடுக்கப்பட்டு, கற்பிக்கப்பட்டு யூதா மக்களிடம் அனுப்பப்பட்டவர்.
# எசாயா (நூல்)

## பகுதிகள்

எசாயா என்னும் மாபெரும் இறைவாக்கினர் பெயரால் வழங்கப்படும் இந்நூலை மூன்று பகுதிகளாகப் பிரிக்கலாம்.  
;முதல் பகுதி: அதிகாரங்கள் 1 முதல் 39 வரை  
இக்காலத்தில் தென் நாடாம் யூதா வலிமை மிக்க அண்டை நாடான அசீரியாவின் அச்சுறுத்தலுக்கு உள்ளாகியிருந்தது. ஆனால் யூதாவுக்கு வரவிருந்த அழிவுக்கு, அசீரியாவின் ஆற்றலைவிட, அந்த நாடு கடவுள் மீது நம்பிக்கை இழந்து அவருக்குப் பணியாது செய்த பாவங்களே உண்மையான காரணம் என்று எசாயா உணர்ந்தார். எனவே அவர் எழுச்சியூட்டும் சொற்களாலும் செயல்களாலும், அம்மக்களையும் அவர்கள் தலைவர்களையும் நேர்மையோடும் நீதியோடும் வாழுமாறு அழைத்தார். கடவுளுக்கு அவர்கள் செவிகொடாவிடில் இருளும் அழிவுமே காத்திருக்கின்றன என்று எச்சரித்தார். ஆயினும் தாவீதின் வழிமரபில் தோன்றவிருக்கும் ஓர் ஒப்பற்ற அரசர் மூலம், அனைத்துலகும் அமைதி பெறும் பொற்காலம் வரவிருந்ததையும் எசாயா முன்னறிவித்தார்.  
; இரண்டாம் பகுதி: அதிகாரங்கள் 40 முதல் 55 வரை  
இப்பகுதி யூதாவின் மக்களுள் பலர் பாபிலோனில் அடிமைகளாக நசுக்கப்பட்டு நம்பிக்கை இழந்து இருந்த காலத்தைச் சார்ந்தது. கடவுள் தம் மக்களை விடுவித்து அவர்களது சொந்த வீடான எருசலேமில் புது வாழ்வு வாழுமாறு அழைத்துச் செல்வார் என்று இறைவாக்கினர் முழக்கம் செய்தார். வரலாற்றின் ஆண்டவர் கடவுளே என்பதும் இசுரயேலர் மூலமாக மாந்தர் அனைவரும் நற்செய்தி பெற்று, இறையாசி பெறுவர் என்பதும் இங்கு வலியுறுத்தப் பெறுகின்றன. இப்பகுதியில் காணப்பெறும் "ஆண்டவரின் ஊழியன்" பற்றிய பாடல்கள் பழைய ஏற்பாட்டிலேயே மிகச் சிறந்த பகுதிகளாக ஏற்றுக்கொள்ளப்பட்டுள்ளன.  
;மூன்றாம் பகுதி: அதிகாரங்கள் 56 முதல் 66 வரை  
இவற்றுள் பெரும்பாலானவை எருசலேமுக்குத் திரும்பி வந்திருந்த மக்களுக்கு உரைக்கப்பட்டவை. கடவுள் இசுரயேலருக்குத் தாம் அளித்த வாக்குறுதியை நிறைவேற்றுவார் என்று இப்பகுதியில் வலுயுறுத்தப்படுகின்றது; நேர்மை, நீதி, ஓய்வுநாள், பலி, மன்றாட்டு ஆகியவற்றின் சிறப்பும் எடுத்துரைக்கப்படுகின்றது. இயேசு பெருமான் தம் பணியின் தொடக்கத்தில் இந்நூலின் (61:1-2) சொற்களைக் கையாள்வது குறிப்பிடத்தக்கது.
# எசாயா (நூல்)

## குறிப்பிடத்தக்க ஒரு சிறு பகுதி

**எசாயா 49:15-16**  
"ஆண்டவர் கூறுவது இதுவே:  
பால்குடிக்கும் தன் மகவைத்  
தாய் மறப்பாளோ?  
கருத்தாங்கினவள் தன் பிள்ளைமீது  
இரக்கம் காட்டாதிருப்பாளோ?  
இவர்கள் மறந்திடினும்,  
நான் உன்னை மறக்கவே மாட்டேன்.  
இதோ, என் உள்ளங்கைகளில் உன்னை  
நான் பொறித்து வைத்துள்ளேன்."
# எசாயா (நூல்)

## உட்பிரிவுகள்

| பொருளடக்கம் | அதிகாரங்கள் மற்றும் வசன வரிசை | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. எச்சரிக்கைகளும் வாக்குறுதிகளும் | 1:1 - 12:6 | 1001 - 1020 |  |
| 2. வேற்றினத்தார்க்குரிய தண்டனைகள் | 13:1 - 23:18 | 1020 - 1033 |  |
| 3. உலகின்மீது ஆண்டவரின் தண்டனைத் தீர்ப்பு | 24:1 - 27:13 | 1033 - 1037 |  |
| 4. எச்சரிக்கைகளும் வாக்குறுதிகளும் | 28:1 - 35:10 | 1037 - 1040 |  |
| 5. யூதாவின் அரசன் எசேக்கியாவும் அசீரியரும் | 36:1 - 39:8 | 1040 - 1055 |  |
| 6. வாக்குறுதி, நம்பிக்கை உரைகள் | 40:1 - 55:13 | 1055 - 1081 |  |
| 7. எச்சரிக்கைகளும் வாக்குறுதிகளும் | 56:1 - 66:24 | 1081 - 1097 | } |
# பரமேசுவரா

**பரமேசுவரா** (*Parameswara*, 1344-1414) மலாக்கா பேரரசை உருவாக்கியவர். 1389-ஆம் ஆண்டில் இருந்து 1398-ஆம் ஆண்டு வரை சிங்கப்பூரை ஆட்சி செய்தவர். இவருடைய மற்ற பெயர் ஸ்ரீ மகாராஜா பரமேசுவரா. இவர் துமாசிக் எனும் இடத்தில் இருந்து வந்து மலாக்காவை 1400-ஆம் ஆண்டில் உருவாக்கினார். துமாசிக்கின் புதிய பெயர் சிங்கப்பூர்.
# பரமேசுவரா

## சொல் இலக்கணம்

பரமேஸ்வரன் (परमेश्वर) எனும் சொல் சமஸ்கிருத மொழியில் இருந்து தருவிக்கப் பட்ட ஒரு தமிழ்ச் சொல். பரமா எனும் சொல்லும் ஈசுவரன் எனும் சொல்லும் இணைந்து பெற்றதே பரமேசுவரன் எனும் சொல் ஆகும். இந்துக் கடவுளான சிவனுக்கு மற்றொரு பெயர் ஈசுவரன்.
# விக்கிப்பீடியா:முதற்பக்கக் கட்டுரைகள்/நவம்பர் 21, 2010

**ஓசிமாண்டியாசு** (*Ozymandias*) என்பது 1818 இல் சோனட் வகையில் பெர்சி பைஷ் ஷெல்லி எழுதிய ஒரு புகழ்பெற்ற ஆங்கிலக் கவிதை. வெளியாகி கிட்டத்தட்ட இருநூறு ஆண்டுகள் ஆன பின்பும், பல கவிதைத் தொகுப்புகளில் இக்கவிதை தொடர்ந்து இடம்பெற்று வருகிறது. இக்கவிதையை ஷெல்லி தன் நண்பரும் சக கவிஞருமான ஒரேசு சிமித்துடன் நடந்த ஒரு போட்டியின் காரணமாக எழுதினார். பண்டைய எகிப்தின் பேரரசர்களுள் ஒருவரான இரண்டாம் ராமேசசின் பெரும் சிலை (படம்) ஒன்றின் தாக்கத்தினால் இக்கவிதை எழுதப்பட்டது. இதன் தனித்துவமான சொல்நடையும், காட்சியமைப்பும், கருத்தாழமும் ஆங்கிலக் கவிதையுலகில் இதற்கு அழியாத இடத்தைப் பெற்றுத் தந்துள்ளன. ஓசிமாண்டியாஸ் சொல்லும் நீதி, எவ்வளவு பெரிய பேரரசாயினும் ஒரு நாள் அழிந்து போகும்; பலம் வாய்ந்த சர்வாதிகாரிகள் ஒரு நாள் உலக நினைவிலிருந்து மறைந்து போவர் என்பதே. இக்கருத்தினை ஷெல்லி அற்புதமான காட்சியமைப்பின் மூலமும் உரத்து படிக்க ஏற்ற மொழிநடையில் வெளிக் கொணர்ந்துள்ளார். *மேலும்..*
---  
**பத்திரிசு லுமும்பா** (1925–1961) ஆபிரிக்கத் தலைவரும் காங்கோ குடியரசின் மக்களால் தெரிவு செய்யப்பட்ட முதலாவது பிரதமரும் ஆவார். இவரே பெல்ஜியத்திடம் இருந்து தமது நாட்டை விடுதலை பெற உதவியவர். 1960 இல் பிரசெல்சில் நடந்த மாநாட்டில் கொங்கோவின் விடுதலை அறிவிக்கப்பட்ட அதே ஆண்டில் நடந்த பொதுத்தேர்தலில் லுமும்பாவின் கட்சி பெரும் வெற்றி பெற்று லுமும்பா காங்கோ குடியரசின் பிரதமரானார். விடுதலை நாளன்று பத்திரிசு லுமும்பா தனது முதலாவது புகழ் பெற்ற உரையை நாட்டு மக்களுக்கு வழங்கினார். ஆனாலும் 10 வாரங்களுக்குப் பின்னர் லுமும்பாவின் அரசு இராணுவப் புரட்சி ஒன்றின் மூலம் கவிழ்க்கப்பட்டது. சனவரி 17, 1961 இல் லுமும்பா பெல்ஜிய அதிகாரத்துக்குட்பட்ட கட்டங்காவில் காடொன்றினுள் கொண்டு செல்லப்பட்டு சுட்டுக் கொல்லப்பட்டார். லுமும்பா சிறையில் இருந்து தப்பிக்க முயன்றதாகவும் ஆத்திரமடைந்த ஊர்வாசிகளே அவரைக் கொலை செய்ததாகவும் மூன்று வாரங்களுக்குப் பின்னர் உள்ளூர் வானொலி தகவல் தந்தது. *மேலும்..*
# தெற்கு கன்னட மாவட்டம்

**தெற்கு கன்னடம் மாவட்டம்** இந்திய மாநிலமான கர்நாடகத்தின் மாவட்டங்களில் ஒன்று. இது தென் கனரா மாவட்டம் என்றும் அறியப்படுகிறது. இதன் தலைநகரம் மங்களூர் ஆகும். இதன் மேற்கில் அரபிக்கடலும் கிழக்கில் மேற்குத்தொடர்ச்சி மலையும் அமைந்துள்ளன.
# தெற்கு கன்னட மாவட்டம்

## நிர்வாகம்

இம்மாவட்டம் ஐந்து வட்டங்களாகப் பிரிக்கப்பட்டுள்ளது. அவையாவன:  
1. மங்களூர்
1. புத்தூர்
1. பந்த்வால்
1. சுள்ளியா
1. பெள்தங்காடி
# தெற்கு கன்னட மாவட்டம்

## மொழி

துளு, கொங்கணி ஆகிய மொழிகள் இங்கு வாழும் பெரும்பான்மையான மக்களால் பேசப்படுகின்றன. கன்னடமும் குறிப்பிடத்தக்க அளவு மக்களால் பேசப்படுகிறது.
# ஏ. எல். நஜிமுத்தீன்

**ஏ. எல். நஜிமுத்தீன்** (பிறப்பு: நவம்பர் 23, 1953) இலங்கை எழுத்தாளரும், ஆய்வாளரும், நூலாசிரியருமாவார்.
# ஏ. எல். நஜிமுத்தீன்

## வாழ்க்கைக் குறிப்பு

நஜீமுத்தீன் மாத்தளை அரசினர் ஆண்கள் பாடசாலை, மாத்தளை சாகிராக் கல்லூரி, மாத்தளை புனித தோமஸ் கல்லூரி ஆகியவற்றின் பழைய மாணவராவார். இவர் நீதிமன்றத்தில் நீதிமன்ற முதலியாராகக் கடமையாற்றி தற்போது ஓய்வுபெற்றுள்ளார். இவரின் மனைவி மிஸ்ரியா. இவரின் பிள்ளைகள் நஸ்மினா, நாசிக் அஹமட், பாத்திமா ஹப்ஸா, ஆயிசா ஹானி.  
இவரின் முதல் சிறுகதை 1972 இல் வீரகேசரி பத்திரிகையில் பிரசுரமானது. அதிலிருந்து பல சிறுகதைகளை இவர் எழுதியுள்ளார். எஸ்.பி. பாலசுப்பிரமணியத்தின் பாடல்கள் பற்றி இவர் எழுதிய ஆய்வுக்கட்டுரைகள் இந்தியாவிலிருந்து வெளிவரும் சினிமா மாத இதழில் தொடராக வெளிவந்தன. ஆரம்பகாலத்தில் அறிவியல் கதைகள் புனைவதிலும் அறிவியல் ஆய்வுக்கட்டுரைகள் எழுதுவதிலும் ஆர்வம் கொண்டிருந்த இவர், தற்போது முஸ்லிம் சமூகத்தின் வரலாறு தொடர்பான ஆய்வுகளை மேற்கொண்டு வருகின்றார்.
# ஏ. எல். நஜிமுத்தீன்

## இவர் எழுதியுள்ள நூல்கள்

- கண்டி இராச்சிய முஸ்லிம்களின் சிங்கள வம்சாவளிப்போர்கள் - 1998
- முஸ்லிம்களும், கலவரச்சூழல்களும் - 2002
- பாத்ததும்பறை முஸ்லிம்கள் - 2002
- மலைநாட்டு முஸ்லிம்களின் அழிந்துபோன குடியேற்றங்கள் 1999
- கசாவத்தை ஆலிமப்பாப் புலவர் - 2000
# ஏ. எல். நஜிமுத்தீன்

## பெற்ற விருதுகள்

- ரத்னதீபம்
- சாமஸ்ரீ
- கலாபூசணம் (2009)
# படலை

**படலை** என்பது மதில் அல்லது வேலியால் சூழப்பட்ட ஒரு இடத்துக்குள் நுழைவதற்கான வாயிலை அல்லது அவ்வாயிலில் திறந்து மூடத்தக்கவகையில் அமைக்கப்படும் கதவைக் குறிக்கும். படலை ஒரு குறிப்பிட்ட பகுதிக்குள் நுழைவதையோ வெளியேறுவதையோ கட்டுப்படுத்துவதற்குப் பயன்படுகின்றது. படல் என்பதற்கு "பனையோலையாலேனும் முள்ளாலேனும் செய்யப்பட்ட அடைப்பு", "மறைப்புத் தட்டி" என்று பொருள் தருகிறது மதராசுப் பல்கலைக் கழகத் தமிழ் அகராதி. படலை என்னும் சொல்லும் படல் என்பதிலிருந்து பெறப்பட்ட ஒரு சொல்லாகும்.  
முற்றப் படலை
- முற்ற வாயிலை மூடிவைக்கும் படல்
- ஒடுவந்தழைக் கோல்களால் செய்யப்பட்ட படல்
- கோங்கம் பூவோடு கூடிய சிம்புகளால் செய்யப்பட்ட படல்
படலைப் பந்தல்
- கீற்றுப் பந்தல்
பூப் பறித்துப் போடும் கூடை
- பனையோலையால் பின்னிய படலைக் கூடை
பூமாலை
- படலைக் கண்ணி
- நடுகல்லுக்குச் சூட்டும் மாலை
முற்காலத்தில் படலைகள் பனை ஓலை, பனம் மட்டை, மரக்கழிகள் போன்றவற்றைப் பிணைத்துக் கட்டுவதன் மூலம் அமைக்கப்படன. இன்றும் இவ்வாறான படலைகளைக் காண முடியும் ஆயினும் தற்காலத்துப் படலைகள் மரப்பலகை, இரும்பு, அலுமினியம் போன்றவற்றால் செய்யப்படுகின்றன.
# கொன்றுண்ணல்

eating a California Vole]]
swallowing a full grown Chital deer at Mudumalai National Park]]
s feeding on a cicada; some species can prey on individuals of far greater size, particularly when working cooperatively]]
சூழலியலில் **கொன்றுண்ணல்** அல்லது **இரை பிடித்துண்ணல்** (predation) என்பது, தாக்கப்படும் உயிரினமான ஒரு இரைக்கும் (prey), தாக்கும் உயிரினமான ஒரு **இரை பிடித்துண்ணி** அல்லது **கொன்றுண்ணிக்கும்** (predator) இடையிலான உயிரியல் தொடர்பு என விளக்கப்படுகின்றது. கொன்றுண்ணிகள் உண்பதற்கு முன் இரையைக் கொல்லலாம் அல்லது கொல்லாமலும் விடலாம். ஆனாலும் இரை பிடித்துண்ணும் செயல் முறையில் இரையானது இறுதியில் இறப்புக்குள்ளாகி, அவற்றின் இழையங்கள் இரை பிடித்துண்ணியினால் உட்கொள்ளப்பட்டுவிடும்.  
இன்னொரு வகை இறந்த உயிர் எச்சங்களை உண்ணுதல் (பிணந்தின்னல்) ஆகும். இவ்விரு உண்ணும் நடத்தைகளையும் வேறுபடுத்துதல் சில சமயங்களில் கடினமானது. எடுத்துக் காட்டாகச் சில ஒட்டுண்ணிகள் ஓம்புயிர்களில் உணவைப் பெற்றுக்கொண்டபின் அவற்றின் இறந்த உடல்களில் இளம் ஒட்டுண்ணிகள் உணவு பெறுவதற்காக அங்கேயே முட்டைகளையும் இடுகின்றன. கொன்றுண்ணலின் முக்கியமான இயல்பு, இரை உயிர்களில் கொன்றுண்ணிகள் ஏற்படுத்தும் தாக்கம் ஆகும். பிணந்தின்னிகள், கிடைப்பதை உண்கின்றனவேயன்றி உண்ணப்படும் உயிரினங்களில் நேரடியான தாக்கங்கள் எதையும் ஏற்படுத்துவது இல்லை.
# கொன்றுண்ணல்

## கொன்றுண்ணிகளின் வகைப்பாடு

கொன்றுண்ணி வகைப்பாடுகள் எல்லாவற்றினதும் பொது அம்சம், கொன்றுண்ணிகள், இரை உயிரினத்தின் வாழ்திறனைக் குறைக்கின்றன என்பதாகும். அதாவது கொன்றுண்ணல், இரையுயிர்களின் வாழுவதற்கான வாய்ப்புக்களையோ, இனம் பெருக்குவதற்கான வாய்ப்புக்களையோ அல்லது இரண்டையுமோ குறைக்கின்றது.
# கொன்றுண்ணல்

## கொன்றுண்ணிகளின் வகைப்பாடு

### செயற்பாட்டு வகைப்பாடு

எந்த அளவுக்குக் கொன்றுண்ணிகள் தமது இரையுயிர்கள் மீது உணவுக்காகத் தங்கியுள்ளன, அவற்றுடன் எவ்வாறான தொடர்புகளைக் கொண்டுள்ளன என்னும் அடிப்படையில் அவற்றை வகைப்படுத்துவது சூழலியலாளருக்குப் பயன்படக்கூடியது. கொன்றுண்ணிகள் எதை உண்கின்றன என்பதில் கவனம் செலுத்துவதை விட அவை எந்த முறையில் உணவு பெறுகின்றன என்பதும், அவற்றுக்கும், இரையுயிர்களுக்கும் இடையில் உள்ள தொடர்புகளும் இவ் வகைப்படுத்தல் முறைக்கு அடிப்படையாக அமைகின்றன.
# கொன்றுண்ணல்

## கொன்றுண்ணிகளின் வகைப்பாடு

### உண்மையான கொன்றுண்ணல்

உண்மையான கொன்றுண்ணலில் ஒரு உயிரினம் இன்னொரு உயிரினத்தைக் கொன்று உண்கின்றது. இதில், இரையுயிர் உடனடியாகவே இறந்துவிடுகிறது. சில கொன்றுண்ணிகள் இரைக்காக அவற்றைத் தேடிச் சென்று வேட்டையாடுகின்றன. வேறு சில, மறைந்து தாக்கும் கொன்றுண்ணிகள் போல, இரைகள் தாக்கும் தொலைவில் வரும்வரை ஒரே இடத்தில் காத்திருக்கின்றன. சில கொன்றுண்ணிகள், உண்பதற்கு முன் இரையைத் துண்டுதுண்டாகப் பிய்த்து விடுகின்றன. வேறு சிலவோ முழு இரையையும் முழுதாகவே விழுங்குகின்றன. முதல் வகைக்குச் சிங்கம் போன்றவற்றையும் இரண்டாவது வகைக்குப் பாம்பையும் எடுத்துக் காட்டாகக் கொள்ளலாம். சில முறைகளில், இரை, கொன்றுண்ணியின் வாயில் அல்லது சமிபாட்டுத் தொகுதியிலேயே இறக்கிறது.
# காவல்துறைக் கண்காணிப்பாளர் (இந்தியா)

**காவல்துறைக் கண்காணிப்பாளர்** (**எஸ்.பி., ***Superintendent of Police*) என்பது காவல்துறையில் மாவட்ட அளவில் உள்ள ஒரு உயர் பதவியாகும். இந்தியக் காவல் பணி (I.P.S-Indian Police Service) அதிகாரி ஒருவரை மாவட்டக் காவல்துறைக் கண்காணிப்பாளராக மாநில அரசு நியமிக்கிறது. இவர் மாவட்டத்தில் நடைபெறும் அனைத்துக் குற்றங்களையும் தடுக்கும் விதமாக தனக்குக் கீழுள்ள அதிகாரிகளைக் கொண்டு செயல்படுகிறார். மேலும் மாவட்ட ஆட்சித்தலைவர், மாவட்ட நீதித்துறை அதிகாரிகள் மற்றும் மாநில உயர் அதிகாரிகள் வழிகாட்டுதலின் பேரில் குற்றத் தடுப்பு நடவடிக்கைகளையும் மேற்கொண்டு வருகிறார். மேலும் காவல்துறை அமைச்சுப் பணியாளர்கள் உதவியுடன் காவல்துறையில் இருப்பவர்கள் அனைவரது சம்பளம், பணிமாற்றம் போன்ற அலுவலகப் பணிகளையும் கண்காணிக்கிறார். கேரள மாநிலத்தில், மாவட்டங்களுக்குப் பொறுப்பான காவல் கண்காணிப்பாளர்கள், மாவட்டக் காவல்துறைத் தலைவர்கள் என்று அழைக்கப்படுகிறார்கள்.
# காவல்துறைக் கண்காணிப்பாளர் (இந்தியா)

## இதையும் பார்க்க

- மாவட்டக் காவல்துறை அமைப்பு
# வருவாய் கோட்டம்

இந்திய மாவட்டங்களில் வருவாய்த்துறையில் சில வட்டங்களை உள்ளடக்கி **வருவாய் கோட்டம்** (*REVENUE DIVISION*) அல்லது **வருவாய்த்துறைக் கோட்டம்** அமைக்கப்படுகின்றன. இவற்றின் தலைமை அதிகாரிகளாக **சார் ஆட்சியர்** அல்லது **துணை ஆட்சியர்** பதவியில் உள்ளவர்களை **வருவாய் கோட்டாட்சியர்** பணியிடத்தில் நியமிக்கப்படுகிறார்கள். இந்திய ஆட்சிப் பணி அதிகாரிகள் நியமிக்கப்பட்டால் *சார் ஆட்சியர்* (Sub Collector) என்றும், பதவி உயர்வு வழியாக நியமிக்கப்பட்டால் *வருவாய்க் கோட்டாட்சியர்* (Revenue Divisional Officer) என்றும் அழைக்கப்படுகிறார்.
# வருவாய் கோட்டம்

## வருவாய் கோட்டாட்சியரின் கடமைகளும், பொறுப்புகளும்

வருவாய் கோட்டாட்சியரின் கடமைகளையும், பொறுப்புகளையும், வருவாய்த் துறை நிர்ணயம் செய்துள்ளது.  
- வருவாய்க் கோட்ட அலுவலகங்களில் வட்டாட்சியர் நிலைக்கு மேல் இருக்கும் அதிகாரிகளிடம் கையொப்பம் பெற வேண்டிய சில சான்றிதழ்களுக்கு கிராம நிர்வாக அலுவலர், வருவாய் ஆய்வாளர் மற்றும் வட்டாட்சியர் ஆகியோரின் பரிந்துரைகளின்படி கோட்ட வளர்ச்சி அலுவலர் (அ) துணை ஆட்சியாளர் நிலையில் சான்றிதழ்கள் வழங்கப்படுகிறது.
- மாவட்டத்தில் வருவாய்க் கோட்ட அளவில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்க கோட்ட வளர்ச்சி அலுவலர் (அ) துணை ஆட்சியாளர்கள்தான் நியமிக்கப்படுகிறார்கள்.
- மாவட்ட ஆட்சியாளர் அறிவுறுத்தும் அனைத்துப் பணிகளும் இவ்வலுவலகம் வாயிலாக இந்த அலுவலகத்தின் கீழுள்ள வருவாய்த்துறை அலுவலகங்களின் மூலம் செய்யப்படுகிறது.
# வருவாய் கோட்டம்

## இதையும் பார்க்க

- தமிழக வருவாய்க் கோட்டங்கள்
- தமிழக மாவட்டங்கள்
- தமிழக வருவாய் வட்டங்கள்
- தமிழக குறுவட்டங்கள்
- வருவாய் கிராமம்
- தமிழக மாநகராட்சிகள்
- தமிழக நகராட்சிகள்
- தமிழகப் பேரூராட்சிகள்
- தமிழக ஊராட்சி ஒன்றியங்கள்
# வட்டம் (தாலுகா)

**வட்டம்** அல்லது **தாலுகா** இந்தியாவின் மாவட்ட வருவாய்த் துறையின் ஒரு நிருவாகப் பிரிவு. மாவட்டத்தில் இருக்கும் சில குறிப்பிட்ட பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி சில வட்டாட்சி அமைப்புகள் அமைக்கப்படுகிறது. இந்த அமைப்பு **வருவாய் வட்டம்** எனப்படுகிறது. இந்த வட்டாட்சியில் உள்வட்டங்களும், வருவாய்க் கிராமங்களும் இந்த அமைப்பின் கீழ் கொண்டு வரப்படுகின்றன. இந்த வட்டாட்சி அமைப்பின் தலைமை அலுவலராக வட்டாட்சியர் ஒருவரும் அவருக்கு உதவி புரிவதற்காகச் சில மண்டல துணை வட்டாட்சியர்களும், வருவாய் ஆய்வாளர்களும், எழுத்தர்களும், கிராம நிர்வாக அலுவலர்களும் ,அலுவலக உதவியாளர்களும் நியமிக்கப்படுகின்றனர். இதற்கான அலுவலகம் வட்டாட்சியர் அலுவலகம் எனப்படுகிறது.
# வட்டம் (தாலுகா)

## வட்டாட்சியர் அலுவலகத்தின் பணிகள்

- மாவட்ட ஆட்சித்தலைவர் அறிவுறுத்தும் அனைத்து வருவாய்த்துறை சார்பான அரசுப் பணிகளும் வட்டாட்சியர் அலுவலகத்தின் வழியாக வருவாய் ஆய்வாளர்கள் மற்றும் கிராம நிர்வாக அலுவலர்களுக்குத் தெரிவிக்கப்பட்டு அவர்கள் மூலம் செயல்படுத்தப்படுகிறது.
- கிராம நிர்வாக அலுவலர், வருவாய் ஆய்வாளர் போன்றவர்களின் பரிந்துரைகளின் பேரில் சாதிச் சான்றிதழ், வருவாய்ச் சான்றிதழ், இருப்பிடச் சான்றிதழ் மற்றும் வாரிசுச் சான்றிதழ், நில உடமைச் சான்றிதழ் போன்று பல சான்றிதழ்கள் வட்டாட்சியர் அலுவலகத்தில் வழங்கப்படுகின்றன.
- வட்டாட்சி அமைப்புக்குள் மக்களிடையே பிரச்சனைகள் ஏதும் வந்து சட்டம் , ஒழுங்குப் பிரச்சனைகள் ஏற்படாதவாறு முன்கூட்டியே செயல்படுவதற்கு வாய்ப்பாக இரண்டாம் நிலை நீதித்துறை நடுவராகவும் வட்டாட்சியர் செயல்படுகிறார்.
- வட்டாட்சி அமைப்புக்குள் இருக்கும் அனைத்து அரசு மற்றும் அரசு சாராத அமைப்புகளின் செயல்பாடுகளின் மீதான புகார்களை விசாரித்து இவருடைய கட்டுப்பாட்டுக்குள் வரும் அதிகாரங்களைக் கொண்டு கட்டுப்படுத்தும் அதிகாரியாகவும் வட்டாட்சியர் செயல்படுகிறார்.
- மாவட்ட ஆட்சியர் மற்றும் கோட்ட வளர்ச்சி அதிகாரி ஆகியோர் போன்றவர்களுக்கு வருவாய்த்துறைப் பணிகளில் உதவுகிறார்.
# வட்டம் (தாலுகா)

## இதையும் பார்க்க

மாவட்ட வருவாய்த்துறை அமைப்பு
# கூகைக் கோழியார்

**கூகைக் கோழியார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது. அது புறநானூறு 364 எண் கொண்ட பாடலாக உள்ளது.  
இவரது இயற்பெயர் தெரியவில்லை. எனவே புறநானூற்றைத் தொகுத்த ஆசிரியர் இவருக்கு இவரது பாடலிலுள்ள 'கூகைக் கோழி' என்னும் பெயரைக்கொண்டு இவருக்குக் கூகைக் கோழியார் என்று பெயர் சூட்டியுள்ளார்.
# கூகைக் கோழியார்

## புறநானூறு 364 பாடல் தரும் செய்தி

- துறை: பெருங்காஞ்சி
காஞ்சி என்னும் சொல் நிலையாமையைக் குறிக்கும். பெருங்காஞ்சி என்பது பெரிய நிலையாமை அதாவது கையறவைக் குறிக்கும். கையறவு என்பது ஒருவர் காலமான நிலை.  
யாருடைய கையறவை இவர் பாடியுள்ளார் என்னுமிடத்திலுள்ள எழுத்து செல்லரித்துப்போய் படிக்க இயலாத நிலை ஏற்பட்டுவிட்டது.  
காலமான அந்த வள்ளல் பாடினி அணிந்துகொள்ள வாடாமல் இருக்கக்கூடிய பொன்மாலைகளைப் பரிசிலாக வழங்கினானாம். பாணர்களுக்குத் தாமரை வழங்கினானாம். அந்தத் தாமரை கேணியில் பூக்காத பூவாம். தீக்கொழுந்து எரிவது போல் இருக்குமாம்.  
தீயில் சுட்டெடுத்த ஆட்டுக்கறித் துண்டுகளும், நறவுக் கள்ளும் நாவுக்குச் சுவையாகத் தருவானாம். பெற்றவர்கள் கள்ளை உண்டும், கறியைத் தின்றும் மகிழ்வதோடு மற்றவர்களுக்கு வழங்கியும் மகிழ்வார்களாம். அந்த அளவுக்கு மிகுதியாகத் தருவானாம்.  
கிடைந்நதற்கு அரியனவற்றை அவன் உரிமையாக்கித் தருவானாம்.  
இவன் இறந்த பின் இவனது உடலை வெளியில் எறியாமல் தாழியில் இட்டுப் புதைத்துவிட்டார்களாம். அதனால் கூகைக்கோழி மனம் தாங்க முடியாமல் அமைதியின்றிப் புழுங்கிற்றாம்.
# கூகைக் கோழியார்

## புறநானூறு 364 பாடல் தரும் செய்தி

### பழக்கம்

- ஆட்டுக் கடாவை வெட்டித் தீயிலிட்டுக் கொளுத்திக் கனிந்திருக்கும் பதத்தில் உண்பது வழக்கம்.
- இறந்தவர்களின் உடல்களை வெட்ட வெளியில் எறிந்து பறவைகளுக்கு இரையாக்கும் வழக்கமும் தமிழ்மக்களிடம் நிலவிவந்தது.
- இறந்தவர்களைத் தாழியில் இட்டுப் புதைப்பது வழக்கம்.
# கூகைக் கோழியார்

## புறநானூறு 364 பாடல் தரும் செய்தி

### பழக்கம்

#### பழந்தமிழ்

- கேணி = குளம்
# எஸ். எம். ஏ. ஹசன்

**எஸ்.எம்.ஏ. ஹசன் ** (பிறப்பு: மே 27, 1927) இலங்கை எழுத்தாளரும், ஆய்வாளரும், கல்வியியலாளரும், நூலாசிரியருமாவார்.
# எஸ். எம். ஏ. ஹசன்

## வாழ்க்கைக் குறிப்பு

எஸ்.எம்.ஏ. ஹசன் இலங்கையில் ஒரு ஓய்வுபெற்ற கல்வியியலாளரும், எழுத்தாளரும், நூலாசிரியருமாவார். மே 27, 1927ஆம் ஆண்டு கண்டியில் ஹீரஸ்ஸகல எனும் பிரதேசத்தில் பிறந்த இவர், ஹனா எனும் துணைப் பெயரில் எழுதியுள்ளார். இவரின் மனைவி சித்தி சர்தாபி ஹசன். இவரது பிள்ளைகள் ஜெய்னுல் இம்ரானி, முஹம்மத் ரூமி, முஹம்மத் ரிஸ்மி.  
இவரது முதல் ஆக்கம் 1944ம் ஆண்டு தினகரன் பத்திரிகையில் பிரசுரமானது. 1958, 1964 காலப்பகுதியில் கண்டி மாவட்ட வீரகேசரி பத்திரிகையில் பணியாற்றியுள்ளார். இக்காலப் பகுதியில் வீரகேசரி பத்திரிகையில் வாரந்தோறும் வெளிவந்த இஸ்லாமிய உலகம் எனும் பகுதிக்கு பொறுப்பாளராகவும் செயலாற்றியுள்ளார். தொழில் ரீதியாக பாடசாலை ஆசிரியராகவும், அதிபராகவும் பணியாற்றிய இவர், ஓய்வுபெறும்போது கண்டி மாவட்ட கல்விப் பணிப்பாளராக இருந்தமை குறிப்பிடத்தக்கது. இவரால் எழுதப்பட்ட கலாநிதி பதியுத்தீன் மஹ்மூத் எனும் திறனாய்வு நூலுக்கு 1975ம் ஆண்டு சாகித்தியமண்டலப் பரிசு கிடைத்தது.
# எஸ். எம். ஏ. ஹசன்

## இவர் எழுதியுள்ள நூல்கள்

- பதியுத்தீன் மஹ்மூத் - வாழ்க்கைச் சுருக்கம் (1969)
- அருளவாக்கி அப்துல் காதர் (1973)
- நான் கண்ட பண்டாரநாயக்கா (மொழிபெயர்ப்பு) (1975)
- கலாநிதி பதியுத்தீன் மஹ்மூத் (1975)
- நெஞ்சத் தாமரையின் இன்ப நினைவுகள் (1975)
- கம்பன் கவியமுதம் - கவிதை விளக்கம் (1976)
- அமெரிக்க கருப்பு இன முஸ்லிம்கள் (மொழிபெயர்ப்பு) (1976)
- யசஹாமி (சிறுவர்களுக்கான குறுநாவல்) (1979)
- வைத்தியர் திலகம் அப்துல் அஸீஸ் (1997)
- அல்லாமா இக்பால் - ஓர் அறிமுகம் (1998)
- அல்லாமா இக்பால் - இதயப்புதையல் (1999)
- • யசஹாமி - சிங்கள மொழிபெயர்ப்பு (2001)
# எஸ். எம். ஏ. ஹசன்

## பெற்ற விருதுகள்

- கலாநிதி சு.வித்தியானந்தன் தலைமையில் கண்டியில் நடைபெற்ற இலக்கிய விழாவில் 'கலைமணி' விருது – 1976
- முஸ்லிம் சமய கலாசார திணைக்களத்தால் நடத்தப்பட்ட வாழ்வோரை வாழ்த்துவோம் நிகழ்ச்சியில் 'கன்சுல் உலூம்' விருது - 1993
- மத்திய மாகாண இந்து கலாசார அமைச்சினால் நடத்தப்பட்ட கலைஞர்கள் பாராட்டு வைபவத்தில் பொற்கிழியும், விருதும் - 1994
- இலங்கை அரசின் கலாபூசண விருது - 1999
# பனிக்குருடு

**பனிக்குருடு** *(snow blindness)* என்பது பனியடர்ந்த பகுதிகளில் பனியால் எதிரொளிக்கப்படும் புற ஊதாக்கதிர்களை (UV rays) வெறும் கண்களால் பார்ப்பதால் ஏற்படும் பிரச்சினையைக் குறிக்கும். பொதுவாக இந் நோயின் அறிகுறிகள் சில மணி நேரங்கள் கழித்து தான் ஆரம்பிக்கும். அத்தோடு இரண்டு மூன்று நாட்களுக்குள் தானாகவே இந்த அறிகுறிகள் மறைந்து விடும்.
# பனிக்குருடு

## அறிகுறிகள்

கண்வலி, எரிச்சல், கண்ணீர் வடிதல், வெளிச்சத்தைப் பார்த்தால் கண்கூசுதல் (photophobia) முதலியன.
# பனிக்குருடு

## நோயறிதல்

ஒளிரும் சாயத்தைப் பயன்படுத்தி விழிவெளித்திரையில் உள்ள புண்களைக் கண்டறியலாம்.
# பனிக்குருடு

## மருத்துவம்

நோயரை மேலும் வெளிச்சத்திற்கு உட்படுத்தக் கூடாது. இரண்டு மூன்று நாட்களுக்கு குளிர் கண்ணாடிகளை அணிந்து கொள்ள வேண்டும்.
வலி நிவாரணி மருந்துகளைத் தரலாம். ஆரம்பத்தில் உணர்வு மரக்கச் செய்யும் மருந்துகளைப் பயன்படுத்தலாம். ஆனால் அவற்றின் நீடித்த பயன்பாடு புண் ஆறுவதைத் தாமதப்படுத்தும்.
# பனிக்குருடு

## வரும்முன் காத்தல்

- குளிர் கண்ணாடி அணிந்து கொள்தல்
- கண்ணுக்குக் கீழ் உள்ள தோல் பகுதியில் கரியைத் தடவிக் கொள்வதன் மூலமும் மேற்படி எதிரொளிப்பைத் தடுக்கலாம்.
# பந்த்

**பந்த்** அல்லது **துளுநாட்டு சத்திரியர்** (துளு: ಬಂಟರ; கன்னடம்: ಬಂತವರು) என்றழைக்கப்படுவோர் துளு மொழியை தாய்மொழிகளாக கொண்டவர் ஆவர். இவர்கள் கர்நாடகத்தின் மேற்கு பகுதியில் இருக்கும் துளுநாட்டைச் சேர்ந்தவர்கள்.  
பந்த் என்றால் துளு மொழியில் வீரர் என்று பொருள். பந்துகள் இந்து மதத்தினர் ஆவர். இவர்களின் முதல் தெய்வம் ஆதி சக்தி எனினும், பிற தெய்வங்களான சிவன், விஷ்ணுவையும் வணங்குகின்றனர். மேலும் வினாயகர், கிருட்டினன், முருகன், மாரியம்மன் போன்ற கடவுள்களையும் வணங்குவர். அனைத்து கடவுள்களும் ஆதி சக்தியின் வடிவமே என்று எண்ணுகின்றனர். இவர்கள் தங்கள் நாடான துளுநாடு பரசுராமரால் உருவாக்கப்பட்டது என நம்புகின்றனர். இவர்களின் அடிப்படை உணவு அரிசி உணவாகும். மீன் போன்ற அசைவ உணவுகளையும் உண்பர். கேரளாவில் கொண்டாடப்படும் ஓணம் போன்ற பண்டிகையைக் கொண்டாடுகின்றனர். இந்த பந்த் மக்களின் பாரம்பரிய வீடுகளான குத்தூ வீடுகள் புகழ்பெற்றவை.
# சேலம் பா. அன்பரசு

**சேலம் பா. அன்பரசு** (பி. செப்டம்பர் 6, 1942 - 2009) ஒரு தமிழக எழுத்தாளர். சேலத்தைச் சேர்ந்தவர். கல்வெட்டு, வட்டார வரலாறு, வானொலி நாடகம் ஆகிய துறைகளில் ஈடுபட்டுப் பல நூல்களை எழுதியுள்ளார். தகடூர் (தருமபுரி) அதியமான் பெருவழி நாவல்தாவளத்துக்குக் காதம் 27 என்பதைக் காட்டும் மைல்கல்லைப் புலவர் மா.கணேசன் உதவியுடன் 1978ஆம் ஆண்டு கண்டுபிடித்தார்.
# மனஓசை (இதழ்)

**மனஓசை** 1981 முதல் 1991 வரை தமிழில் வெளிவந்த இடதுசாரி இயக்க இலக்கிய இதழ். இந்தியப் பொதுவுடைமைக் கட்சி (தமிழ்நாடு அமைப்புக் கமிட்டி) என்னும் மார்க்சிய-லெனினியக் கட்சியின் கலை இலக்கிய மக்கள் திரள் அமைப்பான 'மக்கள் கலாச்சாரக் கழகம்' இந்த இதழை நடத்தியது. பத்து ஆண்டுகளாகச் செயல்பட்ட இவ்விதழுக்கு நிரந்தரமாய் ஓர் ஆசிரியர் குழு தொடரவில்லை. ஆசிரியர் குழுவின் சேர்மானம் குறைந்தும் கூடியும் தொடர்ந்தது. ஆரம்பம் முதல் பங்கேற்றவர் சூரியதீபன் என்கிற பா. செயப்பிரகாசம் ஆவார். நீண்ட காலமாக ஆசிரியர் குழுவில் சுரேஷ் என்கிற பேராசிரியர் சீனிவாசன், வசந்தன், சங்கர் என்கிற திருஞானம், இளமுருகு என்கிற பெருமாள்முருகன் ஆகியோர் அங்கம் வகித்தனர். 1970களின் பிற்பாதியில் மனஓசை என்னும் பெயரில் இதழைத் தொடங்கி நடத்தியவர் முல்லை அம்பரீடன் என்பவர் ஆவார். அவரிடம் அனுமதி பெற்று மக்கள் கலாச்சாரக் கழகம் இப்பெயரைப் பயன்படுத்திக் கொண்டது.
# இயற்கைத் தேர்வு

**இயற்கைத் தேர்வு** (*natural selection*) என்பது சுற்றுச்சூழலின் பண்புகளைப் பொறுத்து ஒரு சனத்தொகையின் குறிப்பிட்ட உயிரியல் குணவகைகள், மற்றும் மரபியல் குணவகைகளை ஆதாரமாகக் கொண்டு, அந்தக் குறிப்பிட்ட சனத்தொகை பெரும்பான்மையாகவோ அல்லது சிறுபான்மையாகவோ மாறும் ஒரு இயற்கையான நிகழ்முறை. இது அறிவியல் சரித்திரத்தில் ஏதோ ஒரு வடிவத்தில் பல நூற்றாண்டுகளாக புழக்கத்தில் இருந்திருந்தாலும், இதைச் சீராக எடுத்துக் கூறியவர் சார்லஸ் டார்வின் என்பவராகும். இயற்கைத் தேர்வு என்ற இந்தப் பெயரை அவர் பயன்படுத்தியதற்குக் காரணம் இதைச் செயற்கைத் தேர்வோடு, அல்லது தேர்ந்தெடுத்து வளர்ப்பதோடு, நாம் ஒப்பிட்டு பார்க்க வேண்டும் என்பதற்காகத்தான். இயற்கைத் தேர்வே பரிணாம வளர்சிக்கான ஒரு மத்திய பொறிமுறை.  
எல்லா சனத்தொகைகளிலும் வேறுபாடுகள் ஏற்பட்டுக்கொண்டே இருக்கின்றன. இதற்கு முக்கியமான காரணம் மரபணுத் தகவலில் இயற்கையாக பல காரணங்களால் ஏற்படும் சீரற்ற பிறழ்வுகளாகும். இத்தகைய பிறழ்வுகள் அடுத்த தலைமுறைக்கு கடத்தப்படுமாயின் அவை தொடர்ந்த சந்ததிகளூடாக எடுத்துச் செல்லப்படும். ஒரு உயிரினம் தனது வாழ்நாளில், அதன் சுற்றுச்சூழலுடன் இடைவிடாது செயலெதிர்ச்செயலில் ஈடுபடுவதால், பல மாறுதல்களுக்கு உள்ளாகிறது. இதில் சுற்றுச்சுழல் எனும்போது, அது குறிப்பிட்ட உயிரினத்திற்கு வெளியில் காண்பவை மட்டுமல்ல. இதில் உயிரணுக்களின் மூலக்கூற்று உயிரியல், ஏனைய உயிரணுக்களுடனான தொடர்புகள், வேறு உயிரினங்கள், வேறு சனத்தொகைகள், வேறு இனங்கள் போன்றவற்றுடன், உயிரற்ற சுற்றுச்சூழலும் அடங்கும். ஒரு தனிப்பட்ட உயிரினம் அதில் ஏற்படும் தனிமுரண்பாட்டு மாறுதல்களால், வேறு உயிரினங்களை விடச் சிறந்த முறையில் சுற்றுச்சூழலில் தன்னைத் தக்க வைத்துக் கொள்ளக் கூடியதாக இருக்கும். இதன் காரணத்தினால் பிழைத்து தொடர்ந்தும் தப்பி வாழக் கூடியதாக இருக்கும்.  
இயற்கைத் தேர்வு நவீன உயிரியலின் முக்கிய பாகமாகும். இயற்கைத் தேர்வு (Natural selection) என்ற சொற்பதம் முதன் முதலில் சார்ல்ஸ் டார்வினால் அவர் 1859 இல் எழுதிய உயிரினங்களின் தோற்றம் (On the Origin of Species) என்ற நூலில் அறிமுகப்படுத்தப்பட்டது.
# லோஷீம் இடைவெளிச் சண்டை

**லோஷீம் இடைவெளிச் சண்டை** (*Battle of Losheim Gap*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பல்ஜ் சண்டையின் ஒரு பகுதியாகும். பல்ஜ் தாக்குதலின் ஆரம்பத்தில் நிகழ்ந்த இச்சண்டையில் நாசி ஜெர்மனியின் படைகள் ஜெர்மனி-பெல்ஜியம் எல்லையில் அமைந்துள்ள குறுகலான லோஷீம் பள்ளத்தாக்கைக் கைப்பற்றின. பெல்ஜியத்தின் மீது படையெடுக்க இந்த பள்ளத்தாக்கு பயன்படுத்தப்பட்டது. ஆனால் எதிர்பார்த்த நேரத்தில் இந்த பள்ளத்தாக்கைக் கைப்பற்ற முடியாமல் போனதால், பல்ஜ் தாக்குதலுக்கான ஜெர்மானிய கால அட்டவணையில் தாமதம் ஏற்பட்டது.
# பல் வளர்ச்சி

**பல் வளர்ச்சி** அல்லது ஆங்கிலத்தில் **ஓடோன்டோஜெனிசிஸ்** எனப்படுவது பற்கள் தொடக்க நிலையிலுள்ள உயிரணுக்களிலிருந்து உருவாகி, வளர்ந்து வாய்க்குள் வெளிப்படும் ஒரு கடினமான செயல்பாடு. பல்வேறு வகையான உயிரினங்கள் பற்களைக் கொண்டிருந்தாலும், மனிதரல்லாதவைகளின் பல் வளர்ச்சி பெரும்பாலும் மனிதர்களில் இருப்பது போலவே உள்ளது. மனிதப் பற்கள் ஒரு ஆரோக்கியமான வாய்வழிச் சூழலைக் கொண்டிருப்பதற்கு, பற்சிப்பி, பல்திசு, பற்காரை மற்றும் பல்சூழ் திசுவியல் ஆகிய அனைத்தும் கரு வளர்ச்சியின் அந்தந்த காலகட்டத்திலேயே வளர்ச்சிபெறவேண்டும். முதன்மை (பால்) பற்கள் ஆறிலிருந்து எட்டாவது வாரத்திற்கு இடையில் உருவாகத் தொடங்குகிறது மற்றும் நிலையான பற்கள் இருபதாவது வாரத்தில் உருவாகத் தொடங்குகின்றன. இந்த நேரங்களில் பற்கள் வளர்ச்சிபெறத் துவங்கவில்லையென்றால் அவை எப்போதுமே வளர்ச்சிபெறாது.  
பல் வளர்ச்சியைத் துவக்கும் செயல்முறையை உறுதிசெய்வதன் மீது குறிப்பிடத்தக்க அளவு ஆய்வுகள் மேற்கொள்ளப்பட்டிருக்கின்றன. பற்கள் வளர்ச்சிப்பெறுவதற்குத் தேவையான முதல் செவுள் வளைவின் திசுக்களுக்குள்ளாகவே ஒரு காரணி இருப்பதாக பரவலாக ஏற்றுக்கொள்ளப்பட்டுள்ளது. இந்த உயிரணுக்கள் முதல் செவுள் வளைவின் புறச்சருமியம் மற்றும் நரம்பு முகட்டின் எக்டோமெசென்கைம் மூலம் ஏற்படுகிறது. பல் முனை மூன்று பாகங்களாக ஒழுங்கமைக்கப்பட்டுள்ளது: பற்சிப்பி உறுப்பு, பற்காம்பு மற்றும் பற்பை.  
*பற்சிப்பி உறுப்பு* , வெளிப்புற பற்சிப்பி தோலிழமம், உட்புற பற்சிப்பி தோலிழமம், தாரையிய நுண்வலை (stellate reticulum) மற்றும் அடுக்கு இடைஎலும்புகள் (stratum intermedium) ஆகியவற்றால் அமைக்கப்பட்டிருக்கிறது.
# பல் வளர்ச்சி

### மனித பல் வளர்ச்சியின் காலவரிசை

பின்வரும் அட்டவணை மனித பல் வளர்ச்சியின் காலவரிசையை வழங்குகிறது. முதன்மைப் பற்களின் ஆரம்ப கால்சியமேற்றலுக்கான காலம் *கருப்பையில்* இருக்கும் வாரங்களாகும். சுருக்கம்: வார.&nbsp;=&nbsp;வாரங்கள்; மாத.&nbsp;=&nbsp;மாதங்கள்; ஆண்டு.&nbsp;=&nbsp;ஆண்டுகள்.  
<>
<div>
| Primary teeth | Central
incisor | Lateral
incisor | Canine | First
molar | Second
molar |  |
| --- | --- | --- | --- | --- | --- | --- |
| Initial calcification | 14&nbsp;wk I.U. | 16&nbsp;wk I.U. | 17&nbsp;wk I.U. | 15.5&nbsp;wk I.U. | 19&nbsp;wk I.U. |  |
| Crown completed | 1.5&nbsp;mo | 2.5&nbsp;mo | 9&nbsp;mo | 6&nbsp;mo | 11&nbsp;mo |  |
| Root completed | 1.5&nbsp;yr | 2&nbsp;yr | 3.25&nbsp;yr | 2.5&nbsp;yr | 3&nbsp;yr |  |
| Initial calcification | 14&nbsp;wk I.U. | 16&nbsp;wk I.U. | 17&nbsp;wk I.U. | 15.5&nbsp;wk I.U. | 18&nbsp;wk I.U. |  |
| Crown completed | 2.5&nbsp;mo | 3&nbsp;mo | 9&nbsp;mo | 5.5&nbsp;mo | 10&nbsp;mo |  |
| Root completed | 1.5&nbsp;yr | 1.5&nbsp;yr | 3.25&nbsp;yr | 2.5&nbsp;yr | 3&nbsp;yr | } |  
| Permanent teeth | Central
incisor | Lateral
incisor | Canine | First
premolar | Second
premolar | First
molar | Second
molar | Third
molar |  |
| --- | --- | --- | --- | --- | --- | --- | --- | --- | --- |
| Initial calcification | 3–4&nbsp;mo | 10–12&nbsp;mo | 4–5&nbsp;mo | 1.5–1.75&nbsp;yr | 2–2.25&nbsp;yr | at birth | 2.5–3&nbsp;yr | 7–9&nbsp;yr |  |
| Crown completed | 4–5&nbsp;yr | 4–5&nbsp;yr | 6–7&nbsp;yr | 5–6&nbsp;yr | 6–7&nbsp;yr | 2.5–3&nbsp;yr | 7–8&nbsp;yr | 12–16&nbsp;yr |  |
| Root completed | 10&nbsp;yr | 11&nbsp;yr | 13–15&nbsp;yr | 12–13&nbsp;yr | 12–14&nbsp;yr | 9–10&nbsp;yr | 14–16&nbsp;yr | 18–25&nbsp;yr |  |
| Initial calcification | 3–4&nbsp;mo | 3–4&nbsp;mo | 4–5&nbsp;mo | 1.5–2&nbsp;yr | 2.25–2.5&nbsp;yr | at birth | 2.5–3&nbsp;yr | 8–10&nbsp;yr |  |
| Crown completed | 4–5&nbsp;yr | 4–5&nbsp;yr | 6–7&nbsp;yr | 5–6&nbsp;yr | 6–7&nbsp;yr | 2.5–3&nbsp;yr | 7–8&nbsp;yr | 12–16&nbsp;yr |  |
| Root completed | 9&nbsp;yr | 10&nbsp;yr | 12–14&nbsp;yr | 12–13&nbsp;yr | 13–14&nbsp;yr | 9–10&nbsp;yr | 14–15&nbsp;yr | 18–25&nbsp;yr | } |
</div>
</>
# பல் வளர்ச்சி

## வளர்ச்சிப்பெறும் பல் முனை

பல் உருவாக்கத்தின் ஆரம்பகட்ட நிலையில் நுண்பெருக்கி வழியாகக் காணக்கூடிய ஒன்றாக இருப்பது இடைகழி தசைச்சவ்வு (vestibular lamina) மற்றும் பல் தசைச்சவ்வு (dental lamina) ஆகியவற்றுக்கு இடையிலான வேறுபாட்டைத்தான். பல் தசைச்சவ்வு, வளர்ச்சிப்பெறும் பல் முனையைக் கணிசமான காலம் வரையில் வாயின் தோல் மேல்புறச் செல் அடுக்குடன் இணைக்கிறது.  
பல் வளர்ச்சி பொதுவாக பின்வரும் படிநிலைகளாகப் பிரிக்கப்படுகிறது: அரும்பு படிநிலை, மூடி, மணி வடிவம் மற்றும் இறுதியாக முழுவளர்ச்சி படிநிலை. பல் வளர்ச்சியின் படிநிலைப்படுத்துவது ஒரு தொடர்தன்மையில் ஏற்படும் மாற்றங்களை வகைப்படுத்தும் முயற்சியாக இருக்கிறது; ஒரு குறிப்பிட்ட பல் வளர்ச்சியை எந்தப் படிநிலைக்கு ஒதுக்கவேண்டும் என்பதைத் தீர்மானிப்பது அவ்வப்போது கடினமாக இருக்கிறது. பல்தகடின் முடிவில் பல் முனையே உயிரணுக்களின் ஒரு குழுவாக இருக்கிறது.
# பல் வளர்ச்சி

## வளர்ச்சிப்பெறும் பல் முனை

### பல்திசு

டென்டினோஜெனிசிஸ் என்று அறியப்படும் பல்திசுவின் உருவாக்கம் தான் பல் வளர்ச்சியின் பல்தலை படிநிலையின் முதல் அடையாளங்காணும் அம்சமாக இருக்கிறது. பல்திசுவின் உருவாக்கம் எப்போதுமே பற்சிப்பி உருவாக்கத்திற்கு முன்னரே நடைபெறவேண்டும். வெவ்வேறு படிநிலையிலான பல்திசு உருவாக்கம் பல்வேறு வகையான பல்திசுக்களை விளைவிக்கிறது: கவச பல்திசு, முதன்மைப் பல்திசு, இரண்டாம் நிலை பல்திசு மற்றும் மூன்றாம் நிலை பல்திசு.  
பல்திசு உருவாக்கும் உயிரணுக்களான ஓடோன்டோபிளாஸ்ட்டுகள் பற்காம்பின் உயிரணுக்களிடமிருந்து வேறுபடுகிறது. உட்புற பற்சிப்பி தோலிழமம் பக்கத்திலேயே பல்லின் எதிர்கால சிப்பிமேட்டுப் பகுதியின் மிக அருகில் அவை ஒருவித கரிமப்பொருளணியைச் சுரக்கத் தொடங்குகின்றன. அந்தக் கரிமப்பொருளணி பெரும் விட்டங்களுடன் (விட்டம் 0.1–0.2 μm) கூடிய சவ்வு நார்களைக் கொண்டிருக்கிறது. ஓடோன்டோபிளாஸ்ட்டுகள் பல்லின் மையத்தை நோக்கி நகரத் தொடங்கி, ஓடோன்டோபிளாஸ்ட் செயல்முறை என்றழைக்கப்படும் ஒரு நீட்டிப்பை உருவாக்குகிறது. இந்த வளர்ச்சி வாழ்நாள் முழுவதும் தொடர்கிறது மேலும் வயதான தனிநபர்களிடத்தில் காணப்படும் சிறு பகுதிகளாலான பற்கூழ்களுக்குக் காரணமாக இருக்கிறது.
# பல் வளர்ச்சி

## வளர்ச்சிப்பெறும் பல் முனை

### பற்காரை

பற்காரை தோற்றம் சிமெண்டோஜெனிசிஸ் என்று அழைக்கப்படுகிறது இது பற்களின் வளர்ச்சியில் பின்னர் ஏற்படுகிறது. மூல பற்காரைச் செல்கள் என்னும் உயிரணுக்கள்தான் சிமெண்டோஜெனிசிஸ் ஏற்படுவதற்குக் காரணமாக இருக்கிறது. இரு வகை பற்காரைகள் உருவாகின்றன: திசுக்களுடைய மற்றும் திசுக்களற்றவை.  
திசுக்களற்ற பற்காரை முதலில் உருவாகிறது. மூல பற்காரைச் செல்கள் நுண்குமிழ் செல்களிடமிருந்து வேறுபடுகின்றன, இந்தச் செல்கள் எர்ட்விக்கின் தோல் மேற்புற வேர் உறை (HERS) சீர்கேடடையத் தொடங்கியவுடன் தான் பல்லின் வேர் மேற்பரப்பைச் சென்றடையும். மூல பற்காரைச் செல்கள் பல்லிலிருந்து விலகி புலம்பெயர்வதுற்கு முன்னர் வேரின் மேற்பரப்பு முழுவதும் வலப்பக்க கோணத்தில் தூய்மையான சவ்வு நூலிழைகளைச் சுரக்கிறது. மூல பற்காரைச் செல்கள் நகரத்தொடங்கியவுடன், நூலிழைகளின் கட்டுகளை நீட்டிக்கவும் தடிக்கச்செய்யவும் அதிக சவ்வு சேர்க்கப்படுகிறது. நார்திசுக்களற்ற புரதங்களான எலும்பு சையலோபுரதம் மற்றும் ஆஸ்டியோகால்சின் ஆகியவையும் கூட சுரக்கப்படுகிறது. திசுக்களற்ற பற்காரை புரதச்சத்து மற்றும் நார்ச்சத்தின் சுரக்கப்பட்ட நார்க்கூழைக் கொண்டிருக்கிறது. கனிமப்படுத்துதல் நடைபெறுவதால், மூல பற்காரைச் செல்கள் பற்காரையிலிருந்து தூர விலகிச் செல்கின்றன, மேலும் மேற்புறமெங்கும் விட்டுச்செல்லப்பட்ட நூலிழைகள், இதன் விளைவாக உருவாகிக்கொண்டிருக்கும் பல்லைச்சுற்றி கட்டுநாண் பகுதியுடன் இணைந்துகொள்ளும்.  
பெரும்பாலான பல் உருவாக்கம் முழுமையடைந்த பிறகு மற்றும் எதிர் வளைவில் இருக்கும் பல்லுடன் நெருக்கப் பொருத்தம் ஏற்பட்ட பிறகு திசுக்களுடைய பற்காரை உருவாகிறது.
# பல் வளர்ச்சி

## வளர்ச்சிப்பெறும் பல் முனை

### பல்லைச்சுற்றி கட்டுநாண்

பற்காம்பிலிருக்கும் உயிரணுக்கள்தான் பல்லைச்சுற்றிய கட்டுநாண் (PDL) உருவாக்கத்திற்குக் காரணமாக இருக்கிறது. பல்லைச்சுற்றி கட்டுநாண் ஏற்படுவதற்குக் காரணமாக இருக்கும் குறிப்பிட்ட நிகழ்வுகள், உதிரும் (பால்) மற்றும் நிலையான பற்களுக்கிடையில் வேறுபடுகிறது மற்றும் பல்வேறு விலங்கு இனம்|இனங்களுக்கிடையில் வேறுபடுகிறது. இந்த இடைவினைபுரிதல், பல் வாய்க்குள் வெளிப்படும்போது உருவாகும் ஒரு தொடுப்புக்கு இட்டுச்செல்கிறது. பற்களின் ஒழுங்கமைப்பு மற்றும் எதிர்ப்புற வளைவுகளில் இருக்கும் பற்களுடன் ஒன்று மற்றொன்றுடன் தொடர்புகொள்ளும் ஒரு ஏற்பாடாக இருக்கும் அடைப்பு பல்லைச்சுற்றி கட்டுநாண் ஏற்படுவதைத் தொடர்ந்து பாதிக்கிறது. இந்தப் பல்லைச்சுற்றி கட்டுநாணின் இடையுறாத உருவாக்கம், கிடைநிலை மற்றும் குறுக்கு இழைநார்கள் போன்று பல்வேறு திசை அமைவுகளில் இழைநார்களின் குழுக்கள் உருவாவதற்கு வழிவகுக்கிறது. பல் அமைப்பியல் மூலம் பற்களின் நகர்வு முயலும்போது இது உண்மையாக இருக்கிறது, அதனை நோக்கி நகரும் ஒரு பல்லிலிருந்து இறுக்க அழுத்தத்தின் கீழுள்ள பல்லின் பகுதி உயர்ந்த எலும்புறிஞ்சி நிலையைக் கொண்டிருக்கிறது, இது எலும்புத்திசு அழிவு ஏற்படுத்துகிறது. ஒரு பகுதியிலிருந்து நகரும் பல்லுடன் இணைக்கப்பட்டிருக்கும் பல்லைச்சுற்றி கட்டுநாணிலிருந்து அழுத்தம் பெறும் எலும்புப் பகுதி உயர்ந்த எண்ணிக்கையிலான எலும்பாக்கியைக் கொண்டிருக்கிறது, இது எலும்பு உருவாக்கத்தை விளைவிக்கிறது.
# பல் வளர்ச்சி

## ஊட்டச்சத்து மற்றும் பல் வளர்ச்சி

மனித உருவாக்கம் மற்றும் வளர்ச்சியின் இதர அமசங்களைப் போலவே, வளர்ச்சிபெற்றுவரும் பல்லில் ஊட்டச்சத்து ஒரு விளைவினைக் கொண்டிருக்கிறது. ஒரு ஆரோக்கியமான பல்லிற்குத் தேவைப்படும் அத்தியாவசிய ஊட்டச்சத்துக்களில் உள்ளடங்குபவை சுண்ணசத்து, பாஸ்பரசு மற்றும் உயிர்ச்சத்துக்கள் (வைட்டமின்கள்) ஏ, சி மற்றும் டீ. ஹைட்ரோக்சிபடைட் படிகங்கள் சரியாக உருவாகுவதற்குச் சுண்ணாம்புச் சத்து மற்றும் பாஸ்பரசு தேவைப்படுகிறது, மேலும் அவற்றின் இரத்த அளவை வைட்டமின் டீ பராமரிக்கிறது. சவ்வுக்கு வைட்டிமின் சி தேவைப்படுவதுபோல் கெரட்டின் உருவாவதற்கு வைட்டமின் ஏ அவசியமாகிறது. வளர்ச்சிப்பெற்று வரும் பல்லின் ஹைட்ரோக்சிபடைட் படிமத்துக்குள் ஃபுளோரைட் இணைக்கப்படுகிறது மேலும் அந்தப் பல்லை கனிம நீக்கம் மற்றும் தொடர்ந்துவரும் சொத்தையை எதிர்க்கவும் செய்யவைக்கிறது. சுண்ணாம்புச்சத்து, பாஸ்பரசு மற்றும் வைட்டமின் டீ பற்றாக்குறையாக இருக்கும் சூழ்நிலைகளில், பல்லின் கடினக் கட்டமைப்புகள் குறைந்த அளவே கனிமப்படுத்தப்பட்டிருக்கும். வைட்டமின் ஏ வின் பற்றாக்குறை பற்சிப்பி உருவாக்த்தின் அளவைக் குறைத்துவிடும். ஃபுளோரைடு குறைபாடு, பல் ஒரு அமிலத்தன்மையிலான சூழலுக்கு வெளிப்படும்போது அது அதிகரித்த கனிம நீக்கத்தை ஏற்படுத்துகிறது, மேலும் இது மறுகனிமப்படுத்துதலை தாமதப்படுத்துகிறது. மேலும் பல் வளர்ச்சியடைந்து கொண்டிருக்கும்போது ஃபுளோரைடு அதிகமாக இருந்தால் அது ஃபுளோரோசிஸ் என்னும் நிலைமைக்குக் கொண்டு செல்லும்.
# பல் வளர்ச்சி

## இயல்பு மாற்றம்

வளர்ச்சித் தொடர்பாக பல எண்ணிக்கையிலான பல் இயல்புமாற்றங்கள் இருக்கின்றன.  
பல்முளையாமை (Anodontia) என்பது முழுமையான பல் வளர்ச்சியின்மை மற்றும் குறைந்த பல்முளையாமை (hypodontia) என்பது சில பல் வளர்ச்சியின்மையைக் குறிக்கும். பல்முளையாமை மிகவும் அபூர்வமானது, இது பெரும்பாலும் ஹெபோஹைட்ராடிக் எக்டோடெர்மல் டிஸபிளேசியா எனப்படும் இயல்பு பிறழ்ந்த வளர்ச்சி நிலைமையில் ஏற்படும், அதே நேரத்தில் ஹைபோடோன்சியா மிகவும் பொதுவான வளர்ச்சிக்குரிய இயல்பு மாற்றமாக இருக்கிறது, இது 3.5–8.0% மக்கள் தொகையைப் பாதிக்கிறது (மூன்றாவது கடைவாய்ப்பற்கள் சேர்க்கப்படாமல்). மூன்றாவது கடைவாய்ப்பற்கள் இல்லாமலிருப்பது சாதாரணமானதுதான், இது மக்கள் தொகையில் 20–23% ருக்கு ஏற்படுகிறது, அதைத் தொடர்வது இரண்டாவது முன்கடைவாய்ப்பல் மற்றும் பக்கவாட்டு வெட்டுப்பல். ஹைபோடோன்ஷியா அவ்வப்போது பல்தகடு இல்லாமையுடன் தொடர்புபடுத்தப்படுகிறது, இது நோய்த் தொற்று மற்றும் வேதிச்சிகிச்சை போன்ற சூழலியல் அழுத்தங்களால் ஊறுபடத்தக்கதாக இருக்கிறது மேலும் இது டௌன் நோய்த்தொகை மற்றும் கிரௌசன் நோய்த்தொகை போன்ற பல நோய்த்தொகைகளுடனும் கூட தொடர்புபடுத்தப்படுகிறது.  
ஹைபெர்டோன்ஷியா தொடர்பற்ற பற்களின் வளர்ச்சியாகும். இது 1–3% ககேசியர்களிடம் ஏற்படுகிறது மேலும் இது ஆசியர்களிடம் அடிக்கடி ஏற்படுகிறது. இந்நிலைமையில் உள்ள சுமார் 86% வழக்குகள் வாயில் ஒரு கூடுதல் ஒற்றைப் பல்லை உள்ளடக்கியிருக்கிறது, இது பெரும்பாலும் வெட்டுப்பற்கள் அமைந்திருக்கும் மேல் தாடை எலும்பில் பொதுவாகக் காணப்படும். பல்தகடு அதிகமாக ஏற்படுவதுடன் ஹைபெர்டோன்ஷியா தொடர்புகொண்டிருப்பதாக நம்பப்படுகிறது.  
டிலாசரேஷன் என்பது வாயில் காணப்படும் வழக்கத்துக்கு மாறான ஒரு வளைவு, இது வளர்ச்சிப்பெற்றுவரும் பல் முனையை செயல்படுத்தும் மனவேதனையுடன் கிட்டத்ததட்ட எப்போதுமே தொடர்புப்படுத்தப்படுகிறது. ஒரு பல் உருவாகிக்கொண்டிருக்கும்போது, ஒரு உந்துச்சக்தி பல்லை அதன் அசல் நிலையிலிருந்து நகர்த்தக்கூடும், இவ்வாறாக இதர பற்களும் வழக்கத்துக்கு மாறான கோணத்தில் உருவாக வழிசெய்யும். பல் முனைக்குப் பக்கத்திலேயே இருக்கும் சிறைப்பைகள் அல்லது கட்டிகள் தான் டிலாசரேஷன் ஏற்படுத்துவதற்கான உந்துசக்திகளாக அறியப்படுகிறது, முதன்மைப் (பால்பல்) பற்கள் அதிர்ச்சியின் காரணமாக மேல்நோக்கி ஈறுகளுக்குள் தள்ளப்படுகிறது, அங்கு அது நிலையான பல்லின் பல் முனையை நகர்த்துகிறது.  
பகுதிக்குரிய ஓடோன்டோடிஸ்பிளேசியா அபூர்வமானது, ஆனால் இது பெரும்பாலும் மேல் தாடை எலும்பு மற்றும் முன்புற பற்களில் ஏற்படக்கூடும். அதற்கான காரணம் கண்டறியப்படவில்லை; பல்வேறு காரணங்களும் ஏற்றுக்கொள்ளப்பட்டிருக்கிறது, அவற்றுள் நரம்பு முகடு உயிரணுக்களில் தொந்தரவு, நோய் தொற்று, ஊடுகதிர்ச் சிகிச்சை மற்றும் சத்து நீரோட்ட வருகையில் குறைபாடு (மிகப் பரவலாக ஏற்றுக்கொள்ளப்பட்ட கருதுகோள்) ஆகியவையும் அடங்கும். பகுதிக்குரிய ஓடோன்டோடிஸ்பிளேசியாவால் பாதிப்புக்குள்ளான பற்கள் எப்போதுமே வாயில் வெளிப்படுவதில்லை, அவை சிறு பல்தலைகளைக் கொண்டு மஞ்சள்-பழுப்பு நிறத்துடன் ஒழுங்கற்ற வடிவங்களில் இருக்கும். ஊடுகதிர் நிழற்படங்களில் இந்தப் பற்கள் அரைகுறை ஒளியூடுருவிச் செல்லக்கூடியதாகவும் "மிகச் சிறியதாக"வும் தோன்றுகிறது, இதன்விளைவாக இவற்றுக்கு "பேய்ப் பற்கள்" என்னும் அடைபெயரும் இருக்கிறது.
# பல் வளர்ச்சி

## மூலக்கூற்று உயிரியல்

மீன்களில் ஹாக்ஸ் மரபணு வெளிபபடுத்தும் தன்மை பற்கள் துவங்குவதற்கான இயங்குமுறையை ஒழுங்குப்படுத்துகிறது.  
எலிகளில் பற்கள் வளர்ச்சிப்பெறத் துவங்குவதற்கு WNT சமிக்கைகள் தேவைப்படுகின்றன.  
ஆரம்பகட்ட மூடியிடும் காலகட்ட பல் கிருமியில் பற்காம்பின் எக்டோ-மீசென்கைமெல் உயிரணுக்களை உறைவிப்பதில் NGF-R நிலைபெற்றிருந்தது மேலும் பல்லின் உருவத்தோற்றம் மற்றும் திசு அணு வேறுபாட்டு நிகழ்வுகளின்போது அவை பன்மடங்கு செயல்பாடுகளை நிகழ்த்துகிறது. பல் செனிக்காமை மற்றும் சுற்றயலான முப்பெருநரம்பு இல்லாமைக்கும் இடையில் உறவு இருக்கிறது (ஹைபோடென்ஷியா பார்க்கவும்).  
பற்களின் எல்லா காலகட்டங்களும் (முனை, மூடி, மணி, பல்தலை), வளர்ச்சி மற்றும் உருவத்தோற்றமும் சோனிக் ஹெட்ஜ்ஹாக் என்னும் புரதம்|புரதத்தால் ஒழுங்கமைக்கப்படுகிறது.  
பல் வளர்ச்சிப்பெறும்போது கெரட்டினேற்றம் மற்றும் அமிலோஜெனிசிஸ் ஆகியவற்றுக்கிடையில் திடமான ஒற்றுமைகள் இருக்கின்றன.
பல் கிருமியின் சீதப்படல உயிரணுக்களிலும் கூட கெரட்டின் இருக்கிறது மேலும் சமீபத்தில் வெளிப்பட்ட பல்லில் (நாஸ்மித் சவ்வு அல்லது பற்சிப்பி புறத்தோல்) ஒரு மெல்லிய கெரடின் படலம் இருக்கிறது.  
பல் உருவத்தோற்றம் மற்றும் ஓடோன்டோபிளாஸ்ட் வேறுபடுத்துதலில் பற்சிப்பி ஒரு சமிக்கையிடும் மையமாக திரட்டிக்கொள்கிறது.  
பல்வேறு தோற்றவமைப்புக்குரிய உள்ளீடுகள் பற்களின் அளவை ஒழுங்குபடுத்துகிறது.  
வரலாற்றுக் காலத்துக்கு முந்தைய மனிதனின் பற்களின் வடிவம் நவீனகாலத்து மனிதனைவிட வேறுபட்டு இருக்கிறது.  
சில தோல் அயல் திசுக்கட்டிகளில் (குறிப்பாக முட்டைப்பை, நுரையீரல், கணையம், விரைகள்) முழுமையான பற்கள் உருவாகின்றன.  
பல் வெளிப்படுதலுக்கு இணைதைராய்டு இயக்குநீர் அவசியமாக இருக்கிறது.
# தொழில்நுட்பப் பரபரப்புப் புனைவு

**தொழில்நுட்பப் பரபரப்புப் புனைவு** (*techno thriller*) என்பது ஒரு வகைப் புனைவுப் பாணி. போர் புனைவு, உளவுப் புனைவு, அறிபுனை போன்ற புனைவுப் பாணிகளின் கூறுகளை உள்ளடக்கி உருவானது. இவ்வகைப் படைப்புகளில் தொழில்நுட்ப விஷயங்களுக்கு, குறிப்பாக ராணுவத் தொழில்நுட்ப விஷயங்களுக்கு முக்கியத்துவம் தரப்பட்டிருக்கும். உளவு, ஆயுதங்கள், பன்னாட்டு அரசியல், தொலைதொடர்பு போன்ற விஷயங்களைப் பற்றி கதையோட்டத்தோடு மேலதிக விவரங்கள் தரப்பட்டிருக்கும்.  
மைக்கேல் கிரைட்டன் மற்றும் டாம் கிளான்சி இருவரும் இப்பாணியின் தந்தையராகக் கருதப்படுகின்றனர். கிரைட்டனின் *தி ஆண்ட்ரோமீடா ஸ்ட்ரென்* (*The Andromeda Strain*), கிளான்சியின் *தி ஹண்ட் ஃபார் தி ரெட் அக்டோபர்* (*The Hunt for the Red October*) ஆகிய புதினங்கள் இப்பாணியின் முன்னோடிப் படைப்புகளாகக் கருதப்படுகின்றன. இவை வெளியாவதற்கு முன்பே இயான் பிளெமிங் போன்றோர் தொழில்நுட்பங்களை மையப்படுத்தி பரப்பரப்புப் புனைவுகளை படைத்திருந்தாலும், இவ்விரு புத்தகங்களே இப்பாணிக்கென தனியொரு அடையாளத்தை ஏற்படுத்தின. தற்சமயம் இவ்விரு எழுத்தாளர்களைத் தவிர லாரி பாண்ட், பேட்ரிக் ராபின்சன், டேல் பிரெளன், டான் பிரெளன், ஸ்டீபன் கூண்ட்ஸ், டகளல் பிரெஸ்டன், லீ சைல்ட் ஆகியோரும் இப்பாணியின் முக்கிய எழுத்தாளர்களாகக் கருதப்படுகிறார்கள்.
# பெரும் மனத் தளர்ச்சிச் சீர்குலைவு

## அறிகுறிகளும் குறிகளும்

பெரும் மனத் தளர்ச்சியானது ஒரு நபரின் குடும்ப வாழ்க்கை தனிப்பட்ட உறவுகள், பணி, அல்லது பள்ளி வாழ்க்கை, உறக்கம், உண்ணும் பழக்கம் மற்றும் பொதுவான உடல் நலம் ஆகியவற்றைக் குறிப்பிடத்தக்க அளவில் பாதிக்கிறது. செயல்பாடு மற்றும் பொதுவான நலவாழ்வு ஆகியவற்றின் மீது இதன் பாதிப்பானது நாள்பட்ட நீரிழிவு போன்ற நோய் நிலைகளுடன் ஒப்பிடப்படுவதாக உள்ளது.  
பெரும் மனத் தளர்ச்சி நிகழ்வுக்கு உள்ளாகும் ஒரு நபர் மிகவும் தாழ்ந்த ஒரு மன நிலையை வெளிப்படுத்துகிறார். இது அவரது வாழ்வின் பல்வேறு கூறுகளையும் பாதித்து, முன்னர் அவருக்கு மகிழ்வூட்டிய நடவடிக்கைகளில் தற்போது மகிழ்வுறுவதில் முனைப்பின்மையை வெளிப்படுத்துகிறது. மனத் தளர்ச்சி கொண்டோர், சற்றேனும் மதிப்பற்ற விடயங்களை எண்ணி அசைபோடுதல், தேவையற்ற குற்றவுணர்வு அல்லது வருத்தம், தவிப்பு, நம்பிக்கை இழப்பு மற்றும் சுய வெறுப்பு ஆகியவற்றை முன்னீடுபாடாகக் கொண்டுள்ளனர். மிகத் தீவிரமான நிகழ்வுகளில், மனத் தளர்ச்சி கொண்டுள்ளோர் உளப்பிணியின் அறிகுறிகளையும் கொண்டிருக்கலாம். இத்தகைய அறிகுறிகள் பொதுவாக, விரும்பத்தகாதவையான, மருட்சி அல்லது, உளமாயம் போன்ற அறிகுறிகளை உட்கொண்டிருக்கும். பிற அறிகுறிகள், கவனம் செலுத்துவதில் மற்றும் நினைவாற்றலில் குறைவு (இது மனச்சோர்வு, உளப்பிணி ஆகிய பண்புக் கூறுகளைக் கொண்டோரில் குறிப்பாகக் காணப்படுவதாகும்), சமூக நிகழ்வுகள் மற்றும் நடவடிக்கைகளிலிருந்து விலகிக் கொள்வதான தன்மை, பாலியல் ஈடுபாட்டுக் குறைவு மற்றும் மரணம் அல்லது தற்கொலை பற்றிய எண்ணங்கள் ஆகியவற்றை உட்கொள்ளும்.  
மனத் தளர்ச்சி நோயாளிகளிடையே உறக்கமின்மை பொதுவானதாகும். இதற்கு உருமாதிரியான ஒரு உதாரணம் சொல்வதென்றால், ஒரு நபர் மிகவும் அதிகாலையில் உறக்கத்திலிருந்து விழிப்படைந்து பிறகு மீண்டும் உறங்க முடியாத நிலையைக் கூறலாம். இருப்பினும், உறக்கமின்மை என்பது உறங்குவதில் சிரமம் என்னும் நிலையையும் உள்ளடக்குகிறது. மனத் தளர்ச்சி கொண்டோரில் குறைந்த பட்சமாக 80 விழுக்காட்டினரையாவது உறக்கமின்மை பாதிக்கிறது.  
மனத் தளர்ச்சியுடைய ஒரு நபர் ஒன்றிற்கும் மேற்பட்ட பல அறிகுறிகளைக் காட்டலாம். இவற்றில், சோர்வு, தலை வலி, செரிமானப் பிரச்சினைகள் ஆகியவை அடங்கும். உலக சுகாதார நிறுவனத்தின் (World Health Organization) தகுதி நிலைக் கூற்றின்படி, வளர்ந்து வரும் நாடுகளில் இத்தகைய உடல் ரீதியான பிரச்சினைகள் மிகவும் பொதுவானவை. பொதுவாக, பசியுணர்வு குறைகிறது. இதன் காரணமாக எடை குறைகிறது. ஆயினும், அதிகரித்த பசியுணர்வு மற்றும் எடை கூடுதல் ஆகியவையும் நிகழலாம். பெரும்பாலானோர் பள்ளியில் ஆர்வமிழந்து, கல்வித் திறனில் வீழ்ச்சி அடைகின்றனர். இவர்களைத் தொட்டாற்சிணுங்கி, நச்சரித்தல், சார்புற்றிருத்தல் அல்லது பாதுகாப்பின்மை கொண்டிருத்தல் ஆகிய குண நலன்களால் விவரிக்கலாம்.  
மனத் தளர்ச்சி கொண்டோரில் வயது முதிர்ந்தவர்கள், மிக அண்மையில் விளைந்ததான புரிதிறன் குறைபாட்டினைக் கொண்டிருக்கலாம். இதை ஞாபகமறதி ஆகியவற்றைக் கொண்டு அறியலாம். வயதானவர்களிடையே மனத் தளர்ச்சி பெரும்பாலும் வாதம், பிற இதய நோய்கள், பார்க்கின்ஸன் நோய் மற்றும் நாள்பட்ட நுரையீரல் அடைப்பு நோய் ஆகிய உடல் ரீதியான காரணங்களுடன் சேர்ந்து இருப்பதாகக் காணப்படுகிறது.
# பெரும் மனத் தளர்ச்சிச் சீர்குலைவு

## காரணங்கள்

உயிரியல், உளவியல் மற்றும் சமூகவியல் சார்ந்த காரணிகள் அனைத்துமே மனத் தளர்ச்சியை உருவாக்குவதில் பங்களிக்கின்றன என்னும் கருத்தை உயிரிய-உளலிய-சமூகலிய மாதிரி முன்வைக்கிறது. பழக்கம் காரணமாக இறுக்கத்திற்கு ஆளாதல் (diathesis–stress model) என்னும் உருமாதிரி, முன்னரே இருப்பதான ஊறுக்கு ஆளாகும் நிலை அல்லது பழக்கம், இறுக்கமான வாழ்க்கை நிகழ்வுகளால் தூண்டப்பட்டு மனத் தளர்ச்சியை விளைவிப்பதாகக் கூறுகிறது. முன்னரே இருப்பதான, இத்தகைய ஊறுக்கு ஆளாகும் நிலையானது மரபணுக்கள் வழியாகவோ அல்லது திட்டமுறை காரணமாகவோ இருக்கலாம். முன்னது, பிறப்பு மற்றும் வளர்ப்பு ஆகியவற்றின் ஊடாடுதலைக் குறிப்பாகக் குறிப்பிடுகையில், இரண்டாவதானது, இளமைப் பருவத்தில் புகட்டிய உலக அறிவினின்றும் வெளிப்படுவதாக உள்ளது.  
இத்தகைய முன்மாதிரிகள் பட்டறிவு சார்ந்த ஆதரவைப் பெற்றுள்ளன. எடுத்துக்காட்டாக, நியூசிலாந்து நாட்டில் ஆராய்ச்சியாளர்கள் மனத் தளர்ச்சி பற்றி ஆய்ந்தறிய முன்னோக்கிய அணுகுமுறை ஒன்றை மேற்கொண்டனர், அதாவது துவக்கத்தில் இயல்பான கூட்டுக் குடும்ப முறையில் இருந்தவர்களில் பின்னர் மனத் தளர்ச்சி எவ்வாறு உருவானது என்பதைக் காலப் போக்கில் ஆவணப்படுத்தினர். மிகவும் இறுக்கமான வாழ்க்கை நிகழ்வுகளை அனுபவித்தவர்கள் மனத் தளர்ச்சியை மேற்கொண்டும் அடைவதற்கான வாய்ப்புகளை செரட்டோனின் கடத்தி (5-ஹெச்டீடீ) மரபணுவில் உள்ள மாறுபாடுகள் பாதிப்பதாக ஆராய்ச்சியாளர்கள் முடிவு செய்தனர். குறிப்பாகச் சொல்வதென்றால், அத்தகைய நிகழ்வுகளை மனத் தளர்ச்சி தொடரக் கூடும்; இருப்பினும்,ஒன்று அல்லது இரண்டு எதிரெதிர் பண்புக் கூறுகளை கொண்டோரிடத்தில் அது தோன்றுவதற்கான சாத்தியம் அதிகம். பரிணாம உளவியலாளர்கள் மனத் தளர்ச்சிக்கான மரபு அடிப்படை, இயற்கையாகவே தேர்ந்தெடுத்தல் என்பதன் தக அமைவு நிகழ்வின் வரலாற்றில் ஆழப் புதைந்திருப்பதாக உரைக்கிறது. பெரும் மனத் தளர்ச்சியுடன் தொடர்புடைய பொருள் தூண்டிய மனத் தளர்ச்சிச் சீர்குலைவு, மருந்துப் பயன்பாடு, தவறான மருந்துப் பயன்பாடு, அல்லது சில மயக்க மற்றும் வசிய மருந்துகளின் விளைவான விலகல் அறிகுறிகள் ஆகியவற்றுடன் அவ்வப்போது தொடர்புபடுத்தப்படுகிறது.